  Майя Бывальцева Удмуртиын «Вормон диктант» гожтыны 182 площадкаосты пусйизы ни. Со сярысь элькунысь Кун Кенешлэн пресс-службаез ивортӥз. Ижкарын ужрад 94 площадкаосын ортчоз шуыса чаклало, со пӧлысь 15-ез вань мылкыд карисьёс понна усьтэмын луоз. «Вормон диктант» лыдӟетъюртъёсын, музейёсын, патриот клубъёсын, дышетсконниосын ортчоз, вань интыосын кышкыттэмлыкъя куронъёс одно ик чакламын луозы. Ижкарлы «Уж данлыкъя кар» ним сётэмен валче, ужрадэз промышленной предприятиосын но радъяны малпало. Тодэ вайытом, Быдӟым Атыкай ож ужрадъёслы сӥзем «Вормон диктант» 3-тӥ куарусёнэ ортчоз. Ужрадэ пыриськыны мылкыд каремез сярысь Удмуртилэн тӧроез Александр Бречалов но вераз. Нялтас вераса, огъяросси ужрад Удмуртия кыкетӥзэ радъяськоз ни.  Тегъёс: Мерлык Ижкар Удмуртия Буреваённоданъянар Вормонлы75  